**ROMÂNIA *Anexa nr. 7 C***

**JUDEȚUL SATU MARE** la Proiectul de hotărâre nr…………2025

**CONSILIUL JUDEȚEAN**

**TARIFE SUPLIMENTARE DE UTILIZARE**

***a drumurilor de interes judeţean pentru vehiculele rutiere a căror masă totală maximă admisă, masă maximă admisă pe axe şi/sau ale căror dimensiuni maxime admise de gabarit depăşesc limitele***

***prevăzute în anexa nr. 2 la Ordonanţa Guvernului nr. 43/1997 privind regimul drumurilor, republicată, cu modificările şi completările ulterioare***

|  |  |  |  |  |  |
| --- | --- | --- | --- | --- | --- |
| **Nr. crt.** | **Denumire tarif** | | **Unitate de calcul** | **Tarif unitar, cu TVA [euro]** | |
| **1.1** | Emitere AST în limitele de competenţă; include traseu, condiţii de parcurs şi cost | În regim normal, la mai mult de două zile lucrătoare de la data înregistrării la registratura Consiliul Județean Satu Mare | tarif/document | 15% din valoarea totală a tarifelor de depăşire, dar numai puţin de 8 euro | |
| **1.2** | În regim de urgenţă, în mai puţin de două zile lucrătoare de la data înregistrării la registratura Consiliul Județean Satu Mare | tarif/document | tariful de la pct. 1.1 multiplicat cu 1,5 | |
| **2.** | Estimare; include condiţii de  parcurs, distanţă şi cost; nu include traseu | | tarif/document | 40 | |
| **3.** | Depăşirea masei totale maxime admise, indiferent de tipul suspensiilor, numărul de axe sau de roţi | | tarif x distanţa | 0,01\*(G-mma/2) | |
| **4.** | Depăşirea masei maxime admise pe axă, indiferent de numărul de roţi |  | tarif x distanţă | Suspensii pneumatice sau echivalente | Alte suspensii decât cele pneumatice sau echivalente |
| **4.1** | Axa simplă | (((G-mma)^2)\*((G-  mma)+2,5)^2)/100 | 1,25\*(((G-mma)^2)\*((G-  mma)+2,5)^2)/100 |
| **4.2** | Axa dublă | (((G- mma)+0,25)^2)\*(2/((G-  mma)+8)) | 1,25\*(((G- mma)+0,25)^2)\*(2/((G-  mma)+8)) |

|  |  |  |  |  |  |
| --- | --- | --- | --- | --- | --- |
| **4.3** |  | Axa triplă |  | (((G- mma)+0,15)^2)\*(2/((G-  mma)+8)) | 1,25\*(((G- mma)+0,15)^2)\*(2/((G-  mma)+8)) |
| **5.1** | Depăşirea dimensiunilor maxime admise | Lungime | tarif x distanţă | (0,10^2\*((L-Lma)+1)^2)/10 | |
| **5.2** | Lăţime | 0,20^2\*((l-lma)+1)^2 | |
| **5.3** | Înălţime | 0,20^2\*((h-hma)+1)^2 | |
| **6.** | Recântărire sau remăsurare, la solicitarea utilizatorului | | tarif/operaţie | 40,00 | |

## *LEGENDĂ:*

G = masă reală, exprimată în tone, constatată din documente sau prin cântărire. mma = masă maximă admisă în circulaţie pe drumurile publice, exprimată în tone.

L = lungimea reală a vehiculului, exprimată în metri, constatată din documente sau prin măsurare. l = lăţimea reală a vehiculului, exprimată în metri, constatată din documente sau prin măsurare.

h = înălţimea reală a vehiculului, exprimată în metri, constatată din documente sau prin măsurare. Lma = lungimea maximă admisă a vehiculului, exprimată în metri.

lma = lăţimea maximă admisă a vehiculului, exprimată în metri. hma = înălţimea maximă admisă a vehiculului, exprimată în metri. AST = autorizaţie specială de transport.

Prin semnul "^" se înţelege ridicare la putere.

**Modul de aplicare a tarifelor suplimentare de utilizare a drumurilor de interes judeţean**

1. Masele şi dimensiunile maxime admise sunt cele prevăzute în anexele nr. 2 şi 3 la Ordonanţa Guvernului nr. 43/1997 privind regimul drumurilor, republicată, cu modificările şi completările ulterioare.
2. Sunt exceptate de la plata tarifelor suplimentare de utilizare a drumurilor de interes județean:
   1. transporturile efectuate cu vehicule rutiere deţinute sau utilizate în baza unui drept legal de unităţile Ministerului Apărării Naţionale, la solicitarea unităţilor militare care le deţin;
   2. transporturile efectuate cu vehicule rutiere deţinute de forţele militare ale statelor membre NATO sau ale Parteneriatului pentru Pace, la solicitarea Centrului de Coordonare a Mişcării din cadrul Comandamentului Logistic Întrunit al Ministerului Apărării Naţionale;
   3. transporturile efectuate cu vehicule aflate în proprietatea sau care sunt folosite de către ori pentru forţele militare ale Statelor Unite ale Americii la solicitarea Centrului de Coordonare a Mişcării din cadrul Comandamentului Logistic Întrunit al Ministerului Apărării Naţionale;
   4. transporturile efectuate cu vehicule rutiere deţinute sau utilizate în baza unui drept legal de unităţile subordonate Ministerului Afacerilor Interne, la solicitarea unităţilor care le deţin;
   5. transporturile efectuate cu vehicule rutiere deţinute sau utilizate în baza unui drept legal de Compania Naţională de Administrare a Infrastructurii Rutiere - S.A., la solicitarea subunităţilor care le deţin, precum și de Consiliul Județean Satu Mare;
   6. transporturile efectuate cu vehicule rutiere deţinute sau utilizate în baza unui drept legal de serviciile de urgenţă, astfel cum sunt reglementate prin Ordonanţa Guvernului nr. 88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, aprobată cu modificări şi completări prin Legea nr. 363/2002, cu modificările şi completările ulterioare, la solicitarea serviciilor publice comunitare pentru situaţii de urgenţă care le deţin;
   7. vehiculele rutiere care efectuează transporturi de echipamente de prim ajutor şi ajutoare umanitare, utilajele destinate intervenţiilor sau vehiculele care transportă astfel de utilaje, în zonele în care a fost declarată starea de urgenţă, conform prevederilor Ordonanţei de urgenţă a Guvernului nr. 1/1999 privind regimul stării de asediu şi regimul stării de urgenţă, aprobată cu modificări şi completări prin Legea nr. 453/2004, la solicitarea comitetelor pentru situaţii de urgenţă constituite conform prevederilor art. 6 şi ale art. 7 ale Ordonanţei de urgenţă a Guvernului nr. 21/2004 privind Sistemul Naţional de Management al Situaţiilor de Urgenţă, aprobată cu modificări şi completări prin Legea nr. 15/2005, cu modificările şi completările ulterioare;
   8. vehicule rutiere şi utilajele specializate, inclusiv vehiculele rutiere care efectuează transportulacestora, care participă la acţiuni de deszăpezire a drumurilor sau de reparare şi repunere în funcţiune a elementelor de infrastructură rutieră ale drumurilor afectate în urma evenimentelor rutiere, calamităţilor sau dezastrelor naturale;
   9. deţinătorul sau utilizatorul vehiculului este persoana juridică menţionată în certificatul de înmatriculare al autovehiculului, în copia conformă a licenţei comunitare pentru transportul rutier contra cost de mărfuri sau în copia conformă a certificatului de transport în cont propriu pentru transportul rutier de mărfuri;
   10. vehiculele care efectuează transporturi de echipamente de prim ajutor și ajutoare umanitare, utilajele destinate intervențiilor sau vehiculele care transportă astfel de utilaje, în cadrul unor misiuni umanitare pe teritoriul României sau care tranzitează România în scop umanitar, la solicitarea Departamentului pentru Situații de Urgență din cadrul Ministerului Afacerilor Interne, în baza unui protocol de colaborare între cele două părți care să prevadă metodologia de lucru, punctele de contact și modalitățile de comunicare operativă între cele două părți.
3. Autorizaţia specială de transport se eliberează şi în cazul transporturilor exceptate de la plata tarifelor suplimentare de utilizare. În acest caz nu se va percepe tariful de eliberare prevăzut la pct. 1.1-

1.2 din tabelul de mai sus.

1. Utilajele sunt considerate mărfuri indivizibile chiar dacă sunt transportate având demontate părţi componente.
2. La eliberarea autorizaţiilor speciale de transport se vor lua în considerare şi măsurătorile efectuate pe reţeaua internă de drumuri de interes județean de organele cu atribuţii de control al transporturilor rutiere.
3. Tarifare pentru eliberarea documentelor prevăzute la pct. 1.1-2 din tabelul de mai sus:
   1. Tarifarea pentru eliberarea autorizaţiei speciale de transport, prevăzută la pct. 1.1-1.2 din tabelul de mai sus, se efectuează pentru fiecare document.
   2. Tarifarea pentru estimare, prevăzută la pct. 2 din tabelul de mai sus, se efectuează pentru fiecare document eliberat, fără a se specifica traseul ce urmează a fi parcurs; totodată se va menţiona obligativitatea întocmirii proiectelor de transport, dacă este cazul.
4. Tarifare pentru depăşirea masei maxime admise (totală sau pe axe) prevăzute la pct. 3-4.3 din tabelul de mai sus:
   1. Tarifarea pentru depăşirea masei se efectuează prin compararea rezultatului obţinut pentru tarifarea masei totale cu rezultatul obţinut pentru tarifarea maselor pe axe ale vehiculului, luându-se în considerare valoarea cea mai mare rezultată.
   2. Tarifarea pentru depăşirea masei totale se calculează prin aplicarea relaţiei de calcul; masa reală se constată din documente sau prin cântărire;
   3. În situaţia în care cel puţin două vehicule rutiere sunt cuplate lateral pentru efectuarea unui transport, clasificarea axelor din punctul de vedere al distanţei dintre axe se efectuează pentru fiecare vehicul separat, indiferent de numărul de axe sau de roţi ale fiecărui vehicul rutier.
   4. În situaţia în care două sau mai multe vehicule rutiere sunt cuplate unul după altul, clasificarea axelor din punctul de vedere al distanţei dintre axe se efectuează continuu, începând din partea din faţă a primului vehicul rutier, indiferent de numărul de axe sau de roţi ale fiecărui vehicul rutier.
   5. Tarifarea pentru depăşirea masei maxime admise pe axe se calculează prin aplicarea relaţiei de calcul, după ce se determină valoarea depăşirii prin diferenţa dintre masa reală pe fiecare axă şi masa maxim admisă pe axă, în funcţie de categoria drumului pe care se circulă.
   6. Pentru axe multiple constituite din cel puţin două axe consecutive ale aceluiaşi vehicul rutier, tarifarea pentru depăşirea masei maxime admise pe axe se calculează pentru fiecare categorie de axe (simplă, dublă, triplă), în funcţie de distanţa dintre axe.
   7. Tarifarea pentru depăşirea masei maxime admise pe axă dublă şi triplă se efectuează pentru ansamblul de axe, fără a se compara şi a se lua în considerare axele componente ale configuraţiei de axe.
   8. În cazul vehiculelor rutiere prevăzute în anexa nr.3 la Ordonanţa Guvernului nr. 43/1997, republicată, cu modificările şi completările ulterioare, combinaţiile de axe (triplă, dublă, simplă) se stabilesc de la partea din faţă a vehiculului rutier spre spatele acestuia.
   9. În cazul depăşirii masei maxime admise pe mai multe axe sau configuraţii de axe distincte ale aceluiaşi vehicul rutier, tarifarea se cumulează.
   10. Nu se aplică tarife suplimentare, nu se eliberează autorizaţie specială de transport şi nu se impun condiţii pentru însoţire dacă depăşirea masei maxime admise pe axe şi a masei totale maxime admise sau a maselor pe axe şi a masei totale înscrise în autorizaţia specială de transport, rezultată în urma cântăririi, este de până la:
       1. 4% inclusiv, pentru masa pe axa simplă;
       2. 4% inclusiv, pentru masa pe axa dublă;
       3. 4% inclusiv, pentru masa pe axa triplă;
       4. 5% inclusiv, pentru masa totală.
   11. Tarifarea pentru depăşirea masei totale sau pe axe nu se aplică pentru vehiculele rutiere de transport persoane (autoturisme, microbuze, autocare, autobuze).
5. Tarifarea pentru depăşirea dimensiunilor maxime admise prevăzute la pct. 5.1-5.3 din tabelul de mai sus:
   1. Tarifarea pentru depăşirea dimensiunilor maxime admise se calculează prin aplicarea relaţiei de calcul, după ce se determină valoarea depăşirii prin diferenţa dintre dimensiunea reală şi dimensiunea maxim admisă.
   2. În situaţia în care sunt depăşite mai multe dimensiuni maxime admise, tarifarea se cumulează.
   3. În cazul în care dimensiunile se determină prin măsurare şi se constată o depăşire a lungimii maxime admise sau a lungimii înscrise în autorizaţia specială de transport cu cel mult 0,10 m, cu cel mult 0,05 m a lăţimii maxime admise sau a lăţimii înscrise în autorizaţia specială de transport şi/sau cu cel mult 0,01 m a înălţimii maxime admise sau a înălţimii înscrise în autorizaţia specială de transport, se consideră că transportul se încadrează în limitele maxime admise.
   4. În cazul în care dimensiunile se determină prin măsurare şi se constată o depăşire a înălţimii maxime admise sau a înălţimii înscrise în autorizaţia specială de transport mai mare de 0,01 m, dar nu mai mult de 0,05 m, se consideră că transportul se încadrează în limitele maxime admise, dar se eliberează autorizaţie specială de transport, fără plata tarifelor suplimentare pentru traseul ce urmează a fi parcurs.
6. Recântărire şi remăsurare, prevăzute la pct. 6 din tabelul de mai sus:
   1. Nu se efectuează recântărire sau remăsurare pentru traseul deja parcurs pe drumurile de interes județean.
   2. Dacă se realizează o descărcare parţială de marfă, aceasta trebuie să rezulte din documentele de transport.
7. Tarifarea autorizaţiei speciale de transport:
   1. Valoarea totală a tarifării în vederea eliberării autorizaţiei speciale de transport se determină prin cumularea tarifelor pentru eliberare cu cele pentru depăşirea masei totale sau pe axe şi cu cele pentru depăşirea dimensiunilor.
   2. În cazul autorizaţiilor speciale de transport eliberate pentru o perioadă de 90 de zile, valoarea totală a tarifării calculată conform pct. 1 se înmulţeşte cu un coeficient de 0,50.
   3. În cazul autorizaţiilor speciale de transport eliberate pentru o perioadă de 12 luni, valoarea totală a tarifării calculată conform pct. 1 se înmulţeşte cu un coeficient de 0,20.
8. Modul de efectuare a calculelor:
   1. Valorile maselor se introduc în calcule exprimate în tone, cu două zecimale sau aşa cum sunt ele afişate de aparatele de măsurat.
   2. Valorile dimensiunilor se introduc în calcule exprimate în metri, cu două zecimale.
   3. Tariful unitar se introduce în calcule cu 4 zecimale.
   4. Distanţa de parcurs se introduce în calcule exprimată în kilometri, fără zecimale, prin rotunjire în plus la unitate.
   5. Rezultatele parţiale până la tariful final care trebuie achitat de utilizator nu se rotunjesc.
   6. Tariful final rezultat care se achită în altă monedă decât în euro se calculează la cursul de schimb valabil pentru prima zi a lunii octombrie a anului anterior, comunicat de Banca Centrală Europeană.
   7. Tariful final rezultat se rotunjeşte la două zecimale, în moneda în care se efectuează plata.
9. După efectuarea plăţii, solicitantul poate cere anularea autorizaţiei speciale de transport şi restituirea tarifelor suplimentare de utilizare a drumurilor de interes județean, după cum urmează:
   1. La cererea scrisă a solicitantului, dacă autorizaţia specială de transport nu a fost ridicată de la emitent sau dacă cererea, împreună cu originalul autorizaţiei speciale de transport, a fost depusă la emitent, înainte de începerea termenului de valabilitate al autorizaţiei.
   2. La cererea scrisă a solicitantului însoţită de documente doveditoare, în cazuri justificate (fenomene meteo periculoase semnalizate prin codurile portocaliu sau roşu, anularea comenzii/contractului de transport etc.), dacă cererea, împreună cu originalul autorizaţiei speciale de transport, a fost depusă la emitent în termen de cel mult 3 zile de la începerea perioadei de valabilitate a autorizaţiei.
   3. În toate cazurile emitentul va reţine tarifele de emitere prevăzute la pct. 1.1 şi 1.2 din tabel.
10. În cazul în care se constată circulaţia cu mase şi/sau dimensiuni mai mici decât cele înscrise în autorizaţia specială de transport, aceasta se consideră valabilă, pentru tot traseul autorizat. În acest caz, tarifele suplimentare de utilizare a reţelei de drumuri județene nu se restituie.

**PREŞEDINTE DIRECTOR EXECUTIV ŞEF SERVICIU**

**PATAKI CSABA DIRECŢIA ECONOMICĂ DIRECŢIA ECONOMICĂ**

**BALOGH ARNOLD ISTVAN CZUMBIL SORANA**

**DIRECTOR EXECUTIV,**

**DIRECŢIA TEHNICĂ**

**ŞEREŞ IOAN**

Tehn. Red./Red.

S.A. 5 ex